STATUT
SRPSKOG GALOPSKOG SAVEZA
(Dunavsko Kolo jahača „Knez Mihailo“)

BEOGRAD, februar 2014. godine

Na osnovu čl. 99. st. 100, 101 i 102. Zakona o sporu („Sl.glasnik RS“ br. 24/2011) Skupština Srpskog galopskog saveza na sednici održanoj ........ 2014. godine usvojila je 

STATUT
SRPSKOG GALOPSKOG SAVEZA

I UVOD 

Član 1.

Srspki galopski savez osnovan je 1890. pod imenom Dunavsko Kolo jahača „Knez Mihailo“ sa ciljem da organizuje i izvodi ravne galospke trke za engleska punokrvna grla, a radi selekcije i odgoja najboljih priplodnih grla, naročito u pogledu brzine, izdržljivosti, telesne građe i karaktera, kao vrlo značajne privredne grane države.

Naziv, Dunavsko Kolo jahača „Knez Mihailo“ je promenjen 1948. godine i dobilo ime Udruženje za galopski sport Jugoslavije (Srbije) u zajedničkom savezu koji se zvao Konjički savez Jugoslavije (Srbije).

1925. godine Dunavsko Kolo jahača primljeno je u engleski Džokej Klub i međunarodne saveze.

II. OSNOVNE ODREDBE 

Član 2. 
Srspki galopski savez (u daljem tekstu: SGS) je dobrovoljna nepartijska i nestranačka organizacija organizovana kao sportsko-odgojna organizacija za engleska punokrvan grla na celoj teritoriji Republike Srbije.

SGS čine vlasnici i odgajivači, treneri , jahači-džokeji, sudije, veterinari i organizatori trka kao pravna i fizička lica organizovanih po regionima: Beogradski, Vojvođanski, Savsko-Drinski (Mačvanski), Šumadijski i Braničevski ili kao strukovna organizacija.

Pojedinačna pravna ili fizička lica, koja se pojave izvan ovih regiona, priključuje se najbližem regionu.

1. Naziv i sedište SGS

Član 3.
Naziv SGS je: SRPSKI GALOPSKI SAVEZ
Naziv na engleskom jeziku: Serbian Gallop
Sedište SGS je u Beogradu, Paštrovićeva br.2

2. Područje aktivnosti
Član 4.
SGS obavlja aktivnosti i delatnosti na ostvarivanju statutarnih ciljeva na teritoriji Republike Srbije.

3. Pravni status
Član 5.
SGS ima svojstvo pravnog lica sa pravima, obavezama i odgovornostima utvrđenim zakonom i ovim Statutom. 

4. Pečat, zaštitni znak i zastava

Član 6.
SGS ima pečat okruglog oblika na kojem su ispisani naziv i sedište SGS u sredini sa godinom 1888.
SGS ima delovodni pečat sa nazivom SGS.
SGS ima svoj znak, logotip i druge simbole, čiji izgled utvrđuje Skupština SGS.
SGS može da ima zastavu, čiji izgled utvrđuje Upravni odbor SGS. 

5. Članstvo u drugim organizacijama sporta 

Član 7.
SGS je član IFHA (International Federation of Horseracing Authorites) i EMHF. (European Meditteranean Horseracing Federation).
Može se udruživati i sa drugim savezima u kojima SGS vidi svoj interes.
SGS i njeni članovi funkcionišu kao jedinstven sistem u galopskom sportu na nivou republike.
Organizacija i rad članova SGS uređuje se njihovim statutima – aktima, u skladu sa zakonom i Statutom SGS.

Član 8.

Delatnosti SGS su:

- Organizovanje ravnih galopskih trka i klađenja na konjskim trkama 
- selekcija-odabir najboljih priplodnih grla kroz trke radi odgoja i razvoja engleskog punokrvnog konja
- organizacija i nabavka hrane za konje
- organizacija sajmova konja, aukcije – prodaje konja.

6. Zabrana diskriminacije
Član 9.
Zabranjena je svaka neposredna i posredna diskriminacija lica u nadležnosti SGS i članova SGS, s obzirom na neko lično svojstvo, status, opredeljenje ili uverenje, u skladu za zakonom. 
Odredbe opštih akata SGS i članova SGS kojima se utvrđuje ili stvara diskriminacija lica u njihovoj nadležnosti – ne primenjuje se, a pojedinačna akta kojima se vrši diskriminacija – ništava su. 
Nije dopušteno kršenje sloboda i prava čoveka i građanina. 

III – CILjEVI I SADRŽAJ AKTIVNOSTI SGS

1. Ciljevi
Član 10.
Cilj SGS je da svojim radnom i delovanjem doprinosi razvoju i promociji galopskog sporta u svim njegovim oblicima i vidovima rada pogotovu u smislu odgoja konja engleske punokrvne rase i ispitivanje njihovih vrednosti u trkama kao što su brzina, izdržljivost, građa i karakter a radi odabira najboljih proplodnih grla.

2. Aktivnosti

Član 9.
Rad SGS je javan.
Ciljeve, potrebe i interese iz prethodnog člana, SGS ostvaruje u saradnji sa članovima, kroz:
- realizaciju opštih i zajedničkih interesa u oblasti galopskog sporta i drugih oblika fizičke kulture u skladu sa Zakonom i Statutom SGS,
- Strateško planiranje razvoja konjičkog sporta;
- Zagovaranje i lobiranje za interese i razvoj galopskog sporta kod relevantih državnih organa i međunarodnih institucija
- Zastupanje galopskog sporta u odnosima sa nadležnim državnim institucijama;
- stalnu promociju i popularizaciju galopskog sporta, posebno savremenih oblika, metoda i sadržaja sportskog takmičenja i rekreacije,
- iniciranje i stvaranje uslova za primenu stručno – naučnih saznanja iz oblasti galopskog sporta, 
- predlaganje godišnjih i posebnih programa za finansiranje iz prihoda od Republike i lokalne samouprave, u skladu sa Zakonom,
- obezbeđivanje i udruživanje finansijskih sredstava za realizaciju programskih aktivnosti na nivou opštine i republike,
- zalaganje kod lokalnih organa za dosledno primenjivanje Zakona o sportu u oblasti galopskog sporta,
- stalno unapređivanje koordinacije i saradnje između članova SGS kao i saradnje sa drugim savezima i organizacijama,
- permanentno stručno obrazovanje i usavršavanje sportskih stručnjaka u oblasti konjičkog-galopskog sporta ,
- Planiranje, odobravanje i supervizija programa trka (propozicija) i zapošljavanja handikapera;
- Sprovođenje disciplinskih postupaka;
- Zaštita integriteta galopskog sporta na hipodromima i van njih;
- Uvođenje u godišnju matičnu evidenciju – džokeja, trenera, konja, vlasnika i štalskog osoblja;
- Postavljanje i primena standard zdravstene zaštite džokeja i drugih učesnika;
- Razvoj i održavanje programa zapošljavanja, treninga i edukacije u galopskom sportu;
- Postavljanje i sprovođenje opštih standarda za hipodrome u Srbiji;
- Istraživanje i unapređivanje nauke o konjima i dobrobiti konja;
- Odobravanje i vođenje kompletne evidencije o trkama arapskih konja;
- Postavljanje i sprovođenje pravilnika o ravnim galopskim trkama;
- Postavljanje i sprovođenje pravilnika o trkama preko šiblja;
- Organizacija i vođenje dobrovoljnih fondova različitih namena vezanih za galopski sport i njegove učesnike;
- Sprovođenje i organizacija trkačkog programa.
- pružanje pomoći svojim članovima u unapređenju stručnog rada,
- ostvarivanje međunarodne sportske saradnje,
- podsticanje rada svojih članova, društveno-sportskih i sportskih radnika dodeljivanjem nagrada i priznanja (godišnjih, jubilarnih i drugih) za izuzetne sportske rezultate i za doprinos razvoju i unapređivanju galopskog konjičkog sporta ,
- Bliska saradnja sa organizatorima klađenja na konjske trke i rad na unapređenju regulatornog okvira koji se odnosi na organizovanje klađenja na konjske trke;
- Predstavljanje SGS ispred relevatnih međunarodnih srodnih institucija i rad na intenziviranju saradnje sa njima;
- Stimulisanje i podrška odgoju engleskog punokrvnjaka kroz kreiranje i sprovođenje različitih oblika programa podrške;
- Organizovanje i vođenje poreklopisnih knjiga (Stud Book-a)
- Izdavanje godišnjaka na republičkom nivou
- sarađuje u izradi Propozicija trka
- sarađuje u izradi generalnog handikapa
- Vođenje biblioteke i mediateke
- Vraćanje starih obeležja i naziva
- druge aktivnosti i mere koje doprinose realizaciji ciljeva SGS i ostvarivanju položaja utvrđenog Zakonom o sportu i Strategijom razvoja galopskog sporta;
- Sprovođenje ostalih aktivnosti usmerenih ka razvoju galopskog sporta.

3. Stručni rad
Član 10.
Stručni rad u SGS mogu da obavljaju isključivo lica koja imaju odgovarajuće sportsko zvanje u skladu sa zakonom ( sportski stručnjaci i stručnjaci u sportu).
Sportski stručnjaci iz stava 1. ovog člana su obavezni da se stručno usavršavaju u skladu sa zakonom i opštim aktima SGS. 

IV – ČLANSTVO U SAVEZU

1. Uslovi za učlanjenje
Član 11.
Članovi SGS mogu biti pravna i fizička lica. 
Pravno lice može postati član SGS ukoliko je: registrovano u skladu za zakonom; ako njegovi ciljevi odgovaraju ciljevima SGS; ako priloži pisanu izjavu da u potpunosti prihvata Statut i opšte akte SGS. 

2. Način učlanjivanja

Član 12.
Molba za prijem u članstvo SGS podnosi se u pisanoj formi Upravnom odboru SGS. 
Uz molbu za prijem u članstvo prilaže se: odluka o udruživanju u SGS; kopija rešenja o upisu kod nadležnog državnog organa (za pravno lice); popunjen upitnik za Knjigu članova; izjava o saglasnosti da se rešavanje sporova poveri ad hoc arbitražnom sudu; izjava o prihvatanju Statuta i opštih akata SGS; spisak članova; dokazi o ispunjenosti drugih uslova za prijem u članstvo u skladu sa ovim Statutom. 
O prijemu u članstvo SGS odlučuje Upravni odbor.

3. Prava, obaveze i odgovornosti članova

Član 13. 
Prava i obaveze članova SGS su:

1) u okviru SGS pokreću se i razmatraju sva pitanja iz delatnosti SGS u cilju unapređenja galopskog sporta i odgoja ,
2) neposredno ili preko svojih predstavnika u SGS u oblicima organizovanja i rada u SGS, daju predloge, sugestije i mišljenja radi donošenja odgovarajućih odluka, zaključaka i dr., 
3) imaju pravo da traže intervenciju SGS kod nadležnih sportskih i državnih organa, radi zaštite interesa galopskog sporta, 
4) koriste stručnu i drugu pomoć, kao i usluge koje vrši SGS u okviru svojih delatnosti,
5) biraju svoje predstavnike u organima i oblicima organizovanja i rada u savezu i upravljaju poslovima SGS,
6) daju SGS informacije i podatke koje on od njih traži radi obavaljanja zakonom i Statutom predviđenih poslova i zadataka,
7) međusobno sarađuju radi ostvarivanja ciljeva i zadataka utvrđenih Statutom, drugim aktima SGS i odlukama organa SGS,
8) učestvuju u stručnim aktivnostima SGS,
9) ostvaruju uvid u rad SGS i njihovih organa,
10) učestvuju u utvrđivanju plana i programa rada SGS,
11) ispunjavaju obaveze utvrđene Statutom i drugim opštim aktima SGS,
12) svojim radom i aktivnostima doprinose ostvarivanju ciljeva i zadataka SGS,
13) čuvaju i neguju sportsko takmičarski i društveni ugled SGS i drugih organizacija,
14) izvršavaju punovažno donete odluke organa SGS,
15) po potrebi učestvuju u obezbeđivanju sredstava za realizaciju ciljeva i zadatka SGS,
16) obezbeđuju javnost rada SGS, u skladu sa zakonom,
17) odgovnorni su za štetu koju prouzrokuju SGS namerno ili krajnjom nepažnjom,
18) članovi su dužni da plaćaju godišnju članarinu čiju visinu propisuje Upravni odbor.

4. Maloletni članovi

Član 14.
Član SGS može biti i maloletno lice.
Izjavu o učlanjenju za maloletno lice do 14 godina života daje maloletno lice uz prethodnu pisanu saglasnost roditelja, odnosno, staratelja.
Maloletna lica mlađa od 14 godina pristupaju udruženju na osnovu izjave roditelja, odnosno, staratelja.
Na prava, obaveze i odgovornosti maloletnih lica shodno se primenjuju odredbe Zakona o obligacionim odnosima.

5. Prestanak članstva
Član 15.
Članstvo u SGS može prestati kada članovi prestanu da ispunjavaju obaveze iz Zakona i Statuta, prestanu sa radom ili donesu odluku da istupaju iz SGS i o tome obaveste Upravni odbor.
Odluku o prestanku članstva člana u SGS konstatuje Upravni odbor.
Odluku o prestanku članstva u SGS može doneti i Upravni odbor ako oceni da član ne ispunjava uslove propisane Zakonom i Statutom SGS, ili se ponaša na način da narušava ugled SGS i njegovih članova. 

Član 16.
Na odluku Upravnog odbora iz člana 15 ovog Statuta član SGS može uložiti žalbu Skupštini SGS u roku od 30 dana od dana prijema iste.
Skupština je dužna da u roku od 30 dana od dana prijema žalbe donese odluku po žalbi. Odluka Skupštine SGS je konačna.
Prestankom svojstva člana SGS prestaje i mandat njegovih predstavnika u organima i telima SGS.

V – ORGANI SGS
Član 17.
Organi SGS su: Skupština, Predsednik saveza (SGS) Upravni odbor, Nadzorni odbor i Disciplinska komisija.
Mandat članova Organa SGS traje četiri godine, ako ovim Statutom nije drugačije određeno. 
U slučaju kada je istekao mandat organa SGS, a nisu izabrani novi organi, ranije izabrani organi vrše dužnost do preuzimanja dužnosti od strane novoizabranih organa. 
Član 18.
Skupština je najviši organ odlučivanja u SGS. 
Skupštinu čine svi članovi SGS sa jednakim pravom glasa. 
Članovi moraju biti zastupljeni iz svih struktura saveza. 

1. Skupština

1.1.Redovna Skupština
Član 19.
Redovna sednica Skupštine saziva se najmanje jedanput godišnje. (februar)
Redovnom članu SGS šalje se pismeni poziv za sednicu Skupštine, sa dnevnim redom, po pravilu, najmanje 2 nedelje pre održavanja Skupštine. 
Član SGS može dati predlog za izmenu dnevnog reda Skupštine, pismenim podneskom sa obrazloženjem, najkasnije nedelju dana pre održavanja Skupštine. 
Predsednik Skupštine najkasnije tri dana pre sednice Skupštine utvrđuje definitivni dnevni red Skupštine i objavljuje ga na oglasnoj tabli i na internet sajtu SGS. 
O pitanjima koja nisu navedena u dnevnom redu Skupštine, a pojave se tokom sednice Skupštine, može se donositi odluka samo ako se Skupština sa time saglasi dvotrećinskom većinom prisutnih članova. 
O radu sednice Skupštine vodi se zapisnik koji potpisuju Predsednik Skupštine i zapisničar.
Na početku sednice Skupštine, Predsednik Skupštine utvrđuje da li postoji kvorum za rad i odlučivanje i da li je Skupština sazvana u skladu sa ovim Statutom.
Radom skupštine predsedava Predsednik Skupštine.
Vanredna Skupštine održava se po potrebi.
Izborna redovna sednica Skupštine se saziva svake četiri godine, po pravilu najkasnije dva meseca pre isteka mandata a u skladu sa Poslovnikom.

1.2. Nadležnosti Skupštine

Član 20.
Skupština SGS usvaja:
1.Statut SGS,
2.Pravilnik o radu
3.Pravilnik o organizovanju i izvođenju ravnih galopskih trka i klađenja na konjskim trkama
4.Pravilnik o disciplinskoj i materijalnoh odgovornosti
5.Pravilnik o doping kontroli
6.Razmatra, donosi i usvaja finansijske izveštaje,
7.Izboru i razrešenju predsednika i zamenika predsednika Skupštine, predsednika Saveza, predsednika i zamenika Upravnog odbora SGS, članove Upravnog odbora, članove Nadzornog odbora, i članove Disciplinske komisije
8.Udruživanju u saveze,
9.Razmatra, donosi i usvaja odluku o statusnim promenama,
10.Razmatra i odlučuje o izveštaju o radu Predsednika saveza, Upravnog odbora, Nadzornog odbora i Disciplinske komisije
11.Donosi Odluku o prestanku rada SGS,
kao i izmene i dopune pomenutih akata.

1.3. Odlučivanje Skupštine

Član 21.
Skupština može da radi i odlučuje ako je prisutna većina članova Skupštine, a odluke donosi većinom prisutnih članova, osim u slučajevima kada je zakonom ili ovim Statutom drugačije određeno. 
Odluka Skupštine o promeni statuta, statusnim promenama i prestanku SGS donosi se većinom glasova članova skupštine.
Ukoliko pri izboru članova organa SGS u prvom krugu glasanja nije izabran Predsednik SGS, odnosno potreban broj članova organa čiji se članovi biraju, pristupa se drugom krugu glasanja, za sve kandidate koji nisu imali dovoljan broj glasova. Ukoliko ni u drugom glasanju nije izabran potreban broj, glasanje se ponavlja, sve dok se ne izabere član određenog organa, odnosno Predsednik SGS. 

Kandidata za predsednika i zamenika predsednika Skupštine predsednika i zamenika predsednika Upravnog odbora, i delegate u Upravnom odboru SGS može da predloži svaki delegat.

2. Predsednik saveza 

Član 22.
- Predsednika saveza bira Skupština.
- Predsednik saveza rukovodi SGS u celini
- Predstavlja savez u zemlji i prema inostranstvu
- predlaže program rada i razvojne planove galopskog sporta i odgoja engleskih punokrvnih grla 
- sarađuje a državnim institucijama (Ministarstvo poljoprivrede, Ministarstvo sporta) i drugim institucijama o unapređenju ove grane.
- usko sarađuje sa Predsednikom Upravnog odbora i Predsednikom Skupštine
- Podnosi Izveštaj Skupštini i za svoj rad odgovara Skupštini

Ukoliko Predsednik SGS podnese ostavku, njegove poslove preuzima Predsednik Upravnog odbora, koji je dužan da sazove vanrednu izbornu skupštinu, koja će se održati najkasnije tri meseca od dana podnošenja ostavke. 

3. Upravni odbor

Član 23.
Upravni odbor čine Predsednik, zamenik predsednika i devet članova.
Sekretar SGS učestvuje u radu Upravnog odbora bez prava glasa. 
Članove Upravnog odbora bira i razrešava Skupština SGS, na predlog članova SGS.
Isto lice može biti ponovo birano u Upravni odbor SGS. 
Članu Upravnog odbora mandat prestaje: ostavkom, razrešenjem ili prestankom članstva u SGS. 
Upravni odbor konstatuje ispunjenost uslova za prestanak članstva u Upravnom odboru. 
Predsednik Upravnog odbora određuje svakom članu Upravnog odbora konkretno zaduženje. 
Ukoliko prevremeno prestane mandat više od polovine članova Upravnog odbora usled ostavke ili prestanka članstva u SGS, obavezno se saziva, bez odlaganja, vanredna sednica Skupštine.
Skupština SGS može prevremeno razrešiti člana Upravnog odbora i na njegovo mesto izabrati drugo lice. Mandat novoizabranog člana Upravnog odbora traje koliko i mandat ostalih ranije izabranih članova. 

3.1. Nadležnosti Upravnog odbora
Član 24.
Upravni odbor:
1) vodi tekuće poslove SGS,
2) predlaže Skupštini usvajanje finansijskog plana,
3) razmatra podnete godišnje izveštaje o radu SGS i njegovih organa,
4) usvaja opšta akta SGS potrebna za ostvarivanje ciljeva SGS, koja nisu u izričitoj nadležnosti Skupštine,
5) daje predlog promena Statuta i ostalih akata
6) daje predlog odluke o statusnim promenama,
7) upravlja imovinom SGS,
8) izvršava odluke i zaključke Skupštine i podnosi Skupštini izveštaj o radu,
9) utvrđuje organizaciju rada u SGS
10) utvrđuje naknade za rad u Udruženju i visinu članarine i registracije 
11) obezbeđuje sredstva za rad SGS,
12) priprema i utvrđuje preloge opštih akata i odluka iz nadležnosti Skupštine SGS,
13) utvrđuje predlog programa kojim se zadovoljava opšti interes u oblasti galopskog sporta za sve u Republici, odnosno Predlog programa od posebnog interesa koji će se finansirati sredstvima iz budžeta lokalne samouprave i budžeta Grada i Republike,
14) uspostavlja i razvija saradnju sa nadležnim lokalnim i drugim organima i organizacijama na nivou Republike,
15) organizuje skupove i stručna savetovanja od zajedničkog interesa, u oblasti galopskog sporta 
16) utvrđuje nagrade i priznanja SGS organizacijama i pojedincima za zasluge i rezultate u razvoju i unapređenju galopskog sporta za sve opštine i odlučuje o dodeli nagrada i priznanja,
17) odlučuje kao drugostepeni organ o žalbama protiv prvostepenih odluka organa i imenovanih lica SGS,
18) obavlja sve druge aktivnosti vezane za ostvarivanje ciljeva SGS koje su na osnovu ovog Statuta u njegovoj nadležnosti ili koje nisu, na osnovu ovog Statuta, u izričitoj nadležnosti drugih organa SGS.
Za vršenje određenih poslova iz svoje nadležnosti Upravni odbor može obrazovati komisije i radna tela ili imenovati pojedina lica kao komesare. Odlukom o obrazovanju komisije ili radnog tela, odnosno imenovanju lica-komesara utvrđuje se njihov delokrug rada, odnosno, sastav.

3.2. Sednice Upravnog odbora

Član 25.
Upravni odbor zaseda i odlučuje u sednicama koje saziva Predsednik, a u slučaju njegove sprečenosti zamenik Predsednika. 
Sednice Upravnog odbora održavaju se, po pravilu, najmanje jednom u četiri meseca. 
Upravni odbor može da odlučuje ako je prisutno više od polovine ukupnog broja članova. U slučaju da Upravni odbor nema kvorum potreban za odlučivanje, Predsednik će, u hitnim slučajevima, sazvati najkasnije u roku od tri dana novu sednicu sa istim dnevnim redom. 
Upravni odbor odlučuje prostom većinom glasova prisutnih članova, ako ovim Statutom nije drugačije određeno. 
Članovi Upravnog odbora prilikom odlučivanja dužni su da štite interese SGS kao celine i zastupaju odluke Skupštine i Upravnog odbora SGS. 

Član 26.
Upravni odbor imenuje sekretara SGS. Mandat sekretara traje četiri godine i može biti ponovo imenovan.
Sekretar SGS za svoj rad odgovara Upravnom odboru SGS i Predsedniku Upravnog odbora
Upravni odbor može imenovati revizora sa nadzornim ovlašćenjima utvrđenim u skladu sa propisima o računovodstvu i reviziji.
Sekretaru SGS prestaje funkcija pre isteka vremena na koje je imenovan ostavkom i razrešenjem. 

4. Predsednik Upravnog odbora

Član 27.
Predsednik Upravnog odbora obavlja sledeće poslove:
1) predstavlja i zastupa Upravni odbor 
2) zaključuje ugovore uz saglasnost Upravnog odbora
3) rukovodi radom Upravnog odbora, saziva sednice Upravnog odbora i usklađuje rad i aktivnosti sekretara SGS i drugih organa i tela na osnovu odluka i zaključaka Upravnog odbora,
4) brine o izvršavanju programa, planova, odluka i zaključaka Skupštine,
5) brine o izvršavanju odluka i zaključaka organa SGS,
6) naredbodavac je za izvršenje finansijskog plana SGS i potpisnik je svih odluka iz delokruga materijalno-finansijskog poslovanja SGS, i donosi odgovarajuća rešenja i uputstva,
7) stara se o ostvarivanju ciljeva SGS i prava i obaveza članova SGS i preduzima potrebne mere;
8) organizuje i kontroliše obavljanje stručnih poslova u Udruženju i preduzima mere za unapređenje istih,
9) organizuje, usmerava i vrši koordinaciju saradnje sa nadležnim državnim organima i drugim organima i organizacijama,
10) podnosi Skupštini godišnji izveštaj o radu SGS i radu Upravnog odbora,
11) dužan je da informiše organe SGS o aktivnostima i delatnostima SGS i njegovom finansijskom poslovanju,
12) u saradnji sa sekretarom priprema sednice Skupštine i Upravnog odbora,
13) utvrđuje predloge opštih akata i odluka koje donosi Upravni odbor SGS,
14) odgovara za zakonitost rada SGS,
15) daje predlog UO o izboru i određivanju naknade za rad licima angažovanim na realizaciji programa i projekata SGS,
16) predlaže imenovanje sekretara SGS i drugih ovlašćenih lica u Udruženju i Stručnoj službi SGS. Po potrebi predlaže imenovanje pomoćnih organa i tela Upravnog odbora. 
17) odlučuje o pojedinačnim pravima, obavezama i odgovornostima zaposlenih u Udruženju,
18) odobrava službena putovanja u zemlji,
19) odobrava službena putovanja u inostranstvu, u skladu sa odlukama Upravnog odbora,
20) obavlja i druge poslove u skladu sa Statutom i drugim opštim aktima SGS.
Predsednik Upravnog odbora određena ovlašćena iz svog delokruga može preneti na sekretara SGS i druga ovlašćena lica, u skladu sa ovim Statutom. 

5. Nadzorni odbor

Član 28.
Nadzorni odbor je organ SGS koji vrši kontrolu finansijskog poslovanja SGS, godišnjeg završnog računa i primene svih akata koje donosi SGS u skladu sa višim zakonima.
Nadzorni odbor ima tri člana koje bira Skupština.
Nadzorni odbor bira iz svog sastava predsednika Nadzornog odbora.
Nadzorni odbor obavezno podnosi Skupštini izveštaj o pitanjima iz svog delokruga prilikom usvajanja izveštaja o radu. 

Član 29.
Nadzorni odbor donosi odluke većinom glasova od ukupnog broja članova Nadzornog odbora.
Članovi nadzornog odbora mogu biti ponovo izabrani samo u još jednom mandatu. 

6. Disciplinska komisija

Član 30.

Disciplinska komisija broji 3 člana, koje bira Skupština.
Disciplinska komisija radi na osnovu Pravilnika o disciplinskoj i materijalnoj odgvornosti SGS i drugih pravnih akata.

7. Generalni Sekretar SGS
Član 31.
Generalni sekretar SGS:
- zastupa i predstavlja SGS
- odgovara za zakonitost rada SGS
- organizuje i kontroliše obavljanje stručnih poslova u SGS i preduzima mere za unapređenje tih poslova
- stara se o pripremama sednica organa SGS i o obezbeđenju potrebnih uslova za njihov rad,
- stara se o vođenju zapisnika sa sednica organa SGS,
- prati, predlaže i stara se o izvršavanju zaključaka i odluka organa SGS,
- odlučuje o pojedinačnim pravima, obavezama i odgovornostima zaposlenih u SGS
- odobrava službena putovanja u zemlji i inostranstvu u skladu sa Odlukama Upravnog odbora SGS
- finansijski je nalogodavac za realizaciju finansijskog plana SGS
- obavlja poslove koje na njega prenese Predsednik SGS i Upravni odbor SGS,
- učestvuje u radu Skupštine i Upravnog odbora SGS, bez prava glasa,
- predlaže opšti akt o unutrašnjoj organizaciji i sistematizaciji radnih mesta u SGS
- imenuje i određuje naknadu stručnim savetnicima u skladu sa odlukama Upravnog odbora
- vrši i druge administrativno – tehničke poslove koje mu prenesu predsednik Skupštine, predsednik Upravnog odbora i na osnovu odluka drugih organa u skladu sa ovim Statutom.
- Podnosi Izveštaje o aktivnostima i delatnostima SGS 

Generalni sekretar se imenuje iz redova lica osposobljenih za rad u galopskom sportu, koji imaju visoku stručnu spremu, najmanje tri godine radnog iskustva u konjičkom sportu, dokazane stručne i organizacione sposobnosti i znanje bar jednog stranog jezika.
Generalni sekretar zasniva radni odnos sa SGSm ili zaključuje ugovor o angažovanju, za vreme trajanja mandata od 4 godine , i za svoj rad odgovara Skupštini, Upravnom odboru i Predsedniku SGS.
Generalnog sekretara imenuje Upravni odbor većinom od ukupnog broja članova Upravnog odbora SGS.
Generalni sekretar može određene poslove iz svog delokruga preneti na druga rukovodeća lica.
U sklučaju sprečenosti za rad ili odsutnosti generalnog sekretara zamenjuje lice određeno odlukom Upravnog odbora SGS.

VI – OBLICI ORGANIZOVANjA I RADA U UDRUŽENjU

Član 32.
Za vršenje određenih poslova u SGS, Upravni odbor može svojom odlukom obrazovati komisije, odbore, radna tela i druge oblike organizovanja preko kojih se odvija delatnost.
Odlukom o obrazovanju komisija, odbora, radnih tela ili drugih oblika organizovanja utvrđuje se njihov delokrug rada, sastav, ovlašćenja i odgovornosti.

VII – STRUČNA SLUŽBA SGS

Član 33.
Stručne, administrativne i pomoćne poslove SGS obavlja samostalno ili Ugovorom prenosi drugoj stručnoj instituciji i organizaciji, odnosno, pojedincima. 
Stručna služba SGS obavlja poslove na sprovođenju odluka, zaključaka i drugih akata organa SGS; priprema analize, izveštaje i informacije, nacrte opštih i drugih akata SGS; organizuje aktivnosti i izvršava poslove iz delatnosti SGS i obavlja druge poslove koje joj naloži Skupština, Upravni odbor, Predsednik SGS ili sekretar SGS.
Poslovima stručne službe SGS rukovodi sekretar SGS.
Lica angažovana u Stručnoj službi SGS, u skladu sa poslovima koje obavljaju, imaju pravo na odgovarajuću naknadu, odnosno zaradu i druga primanja ako nisu u radnom odnosu. 

VIII – SREDSTVA ZA RAD I FINANSIRANjE SGS

Član 34.
SGS ostvaruje – stiče sredstva iz sledećih izvora:
- iz javnih prihoda – sredstava Republičke i lokalne samouprave, u skladu sa ovim Statutom i Zakonom
- od članarine i priloga članova, priloga i donacija pomažućih članova organizacija i preduzeća, sopstvenih prihoda od realizacije programskih sadržaja po odluci Upravnog odbora, u skladu sa ovim Statutom i zakonom,
- sponzorstva.
- registracijom grla
- kladionica
- članarina
- sponzori
- ulaznice 
- dotacije od države, grada 
- izdavanjem u zakup
Deo sredstava SGS ostvaruje kroz projekte iz domena svoje delatnosti koje realizuje u saradnji sa vladinim i nevladinim organizacijama.

Član 35.
Korišćenje sredstava vrši se na osnovu godišnjeg finansijskog plana SGS.
Sredstva iz javnih prihoda – budžetska sredstva koriste se namenski za obaveze utvrđene Zakonom o sportu.
Sredstva iz drugih izvora koriste se u skladu sa odlukom Upravnog odbora. 
Dobit koju SGS ostvari u toku poslovne godine isključivo se koristi za ostvarivanje programskih aktivnosti SGS. 
SGS ima dinarski račun preko kog posluje samostalno.

Član 36.
Objekti i sredstva kojima raspolaže i koja stekne SGS predstavljaju njegovu imovinu.
SGS odgovara za svoje obaveze celokupnom svojom imovinom.
U slučaju prestanka rada imovina SGS se prenosi Srpski kasački savez ili se vraća državi.

IH – ODGOVORNOST ZA PROUZROKOVANU ŠTETU

Član 37.
Članovi organa SGS odgovaraju solidarno za štetu koju su glasanjem za određenu odluku prouzrokovali Udruženju ako je ta odluka donesena grubom nepažnjom ili s namerom da se šteta prouzrokuje.
Za štetu iz stava 1. ovog člana ne odgovaraju članovi koji su bili protiv donošenja štetne odluke ili su se uzdržali od glasanja. 
Postupak za naknadu štete pokreće se na osnovu odluke Skupštine SGS, Upravnog odbora ili najmanje pet redovnih članova SGS.

X – ODLUČIVANjE I JAVNOST RADA SGS

1. Odlučivanje
Član 38.
Odlučivanje u Udruženju po pravilu je javno.

2. Javnost rada
Član 40.
Rad SGS je javan, u skladu sa ovim Statutom.
Javnost rada SGS obezbeđuje se javnošću sednica organa saveza, objavljivanjem odluka organa saveza i blagovremenim i adekvatnim informisanjem javnosti i članova o aktivnostima SGS.
SGS redovno upoznaje svoje članove i javnost sa odlukama, stavovima i predlozima usvojenim na sednicama organa i tela i drugih skupova u Udruženju i aktuelnim dešavanjima kod članova SGS, putem sredstava javnog informisanja, konferencija za štampu ili izdavanjem posebnih informacija i biltena i na oglasnim tablama.
Predstavnik saveza koji daje podatke i informacije u vezi sa radom SGS odgovoran je za njihovu tačnost. 
Stavove SGS, odnosno njegovih organa i tela mogu da iznose i zastupaju samo Predsednik Skupštine i Predsednik i Upravnog odbora. 

Član 41.
SGS ima Internet sajt (stranicu) na kojoj se objavljuju informacije o Udruženju, njegovom radu, odlukama i opštima aktima.
Internet prezentacija je službeno glasilo SGS. 

XI – OPŠTA AKTA SGS 
Član 42.
Opšta akta SGS su Statut, pravilnici i odluke kojima se na opšti način uređuju određena pitanja.
Svaki član i svaki organ SGS može dati inicijativu za donošenje, odnosno izmene i dopune određenog opšteg akta SGS.
Svaki član SGS ima pravo da dobije primerak Statuta. 

Član 43.
Opšti akti SGS stupaju na snagu osmog dana od dana objavljivanja, osim ako je odlukom o njihovom donošenju određen drugi rok njihovog stupanja na snagu.

Član 44.
Statut i druga opšta akta SGS, neposredno se primenjuju na sva lica koja su, neposredno ili posredno, obuhvaćena nadležnostima SGS. 
U slučaju nesaglasnosti drugog akata SGS i ovog Statuta primeniće se odredbe Statuta.

Član 45.
Odluke kao pojedinačni akti koje donose organi i ovlašćena lica u savezu moraju biti u skladu sa opštim aktom SGS i zakonom, a u suprotnom su ništave i primenjuje se viši akt.
Na odluke kao pojedinačne akte koje donose organi SGS mora biti omogućeno pravo žalbe. Drugostepeni organ je Upravni odbor saveza.

XII – STATUSNE PROMENE
Član 46.
Odluku o statusnim promenama donosi, u skladu sa Zakonom o sportu, Skupština SGS, na predlog Upravnog odbora, većinom od ukupnog broja delegata Skupštine. 

XIII – EVIDENCIJE I PLANOVI
Član 47.
U SGS se izrađuju jednogodišnji i četvorogodišnji planovi rada i razvoja i planovi stručnog rada. Način izrade planova određuje Upravni odbor. 
SGS vodi odgovarajuće evidencije iz svog delokruga u skladu sa Zakonom o sportu i listu članova.

XIV – REŠAVANjE SPOROVA
Član 48.
Sporovi u SGS rešavaju se mirnim putem na nivou članice.
Ukoliko se spor ne može rešiti na način iz prethodnog stava imenuje se ad hoc Arbitražni sud od tri člana koju čini po jedan predstavnik učesnica u sportu, koji imenuju arbitra koji je po zanimanju diplomirani pravnik, a u slučaju odsustva sporazuma Arbitra imenuje Predsednik Upravnog odbora.
Materijalno finansijski sporovi, ukoliko se ne reše arbitražom, rešavaju se redovnim sudskim putem u skladu sa zakonom. 

XV – PRESTANAK RADA
Član 49.
SGS prestaje sa radom odlukom Skupštine. 
O donošenju odluke o prestanku rada obaveštava se nadležni registarski organ, radi brisanja iz registra.

XVI – PRELAZNE I ZAVRŠNE ODREDBE

Član 50.
Opšti akti SGS usaglasiće se sa odredbama ovog Statuta, u roku od 60 dana od dana stupanja na snagu Statuta. 
Do donošenja akata na osnovu ovog Statuta, primenjivaće se akti u Pravilnici Konjičkog saveza Srbije. 
Član 51.
Postojeći organi saveza (Skupština, Upravni odbor, Nadzorni odbor i disciplinska komisija), radna tela i imenovana lica nastavljaju sa radom do isteka mandata na koji su birani, odnosno imenovani.

Član 52.
Stupanjem na snagu ovog Statuta prestaje da važi Statut Udruženja za galopski sport Srbije koje je usvojila Skupština na sednici održanoj marta 2012. godine. 

Član 53.
Ovaj Statut stupa na snagu danom usvajanja, i objavljuje se oglasnoj tabli.

U Beogradu, dana ............. 2014. godine

Predsednik Skupštine SGS
Original
СТАТУТ
СРПСКОГ ГАЛОПСКОГ САВЕЗА
(Дунавско Коло јахача „Кнез Михаило“)